 Ìlú Maiduguri ló ń forí sọta làásìgbò Boko Haram fún ọpọlọpọ ọdún - bákan náà ló tún ń ja ìjà abẹnú pẹlú àsìlò òògùn Nígbà tí Mustapha Kolo, ẹni ọdún mẹtàdínlógún mu òògùn pupa tó dùn wò lójú náà, ó dà bíi pé ó leè hú igi. Bíí ìgbà tí ara rẹ kìí se tiẹ. Ó sì ń mú èrò burúkú jáde. Tí mo bá ti múú, mo máa ń gbàgbé gbogbo nkan ni. Àwọn iròyin tì ẹ leè ní ìfẹ síí: Fídíò òògùn ikọ Codeine: Ó dùn lóòtọ àmọ ewu ni Ojú Kolo dúdú, tó sì pọn bíi ẹyẹ iná, ohùn rẹ ń lọ pọ, tí kò sì já gaaraga bó se ń sọrọ. Ọrẹ rẹ, Modu Mustapha ni kò mọ ohun tó ń se mọ, tí orí rl sì ń mì dirọ-dirọ ní ààrin èjìká rẹ tó jk kìkì eegun. Ó fojú hàn gbangba pé irọ ni wọn ń pa, tí olórí wọn, tí wọn wà lọdọ rẹ gẹgẹ bíi fijilante tó ń sọ ìlú Maiduguri, sì rọ wọn láti sọ tòótọ. Tẹlẹ-tẹlẹ, mo máa ń mu tó mẹta tàbí mẹrin nígbà tí mo bẹrẹ sí ní muú. Sùgbọn ní báyìí, mo ti dínkù sí ẹyọ kan tabi ààbọ, tí Kolo kò sì setán láti sọrọ síwájú. Mustapha Kolo ní òògùn oníhóró náà máa sèrànwọ tóun bá wà nínú igbó láti bá Boko Haram ja Ní ìlú tí kò fararọ yìí, ẹgbẹlẹgbẹ èèyàn ni òògùn olóró Tramadol ti di bárakú fún - àwọn ẹsọ fijilante, àwọn tí ogun le nílé àti àwọn adúnkookò gan fún ra wọn. Òògùn aporó tí kò wọn rara yìí wà láti wo ara ríro níwọn ba. Sùgbọn, gẹgẹ bó se máa ń rí pẹlú àwọn òògùn olóró, èèyàn leè kúndùn rẹ, kó sì di bárakú sí onítọún lára - sùgbọn àríyàn-jiyàn sì ń wáyé lórí bí èèyàn se leè kúndùn rẹ sí. Àjọ elétò ìlera lágbàáyé WHO ní Tramadol làwọn èèyàn lérò pé ó èèyàn leè má tètè kúndùn rẹ táa fi wé Morphine Àmọ bí ọwọjà òògùn náà se ń jà rànìn-rànìn káàkiri ẹkùn ìwọ òòrùn Afrika tako èrò yìí. Bí àwọn ọmọ Nàíjíríà se kúndùn òògùn lílò ti di ìràwọ ọsán, tó ń ba àgbà lẹrùn báyìí - àjọ ìsọkan àgbáyé sì fẹ se ìwádìí lópin ọdún yìí Àwọn olórí àtàwọn ológun ni wọn se Tramadol fún, àmọ bí àwọn àdúnkookò-mọni se wá kúndùn rẹ láti máa gbẹmí ẹni, wá di àpérò àwọn ọmọ eríwo báyìí, èyi tí wọn ló ń dákún bí ọwọjà wọn se ń le koko síi. Ọkan lára àwọn agbébọn tẹlẹ, tíí se ẹni ọdún mọkànlélógún, tó wà ní àgọ àwọn ológun ilẹ Nàíjíríà, lẹyìn tó ti sá ní àgọ Boko Haram lósù kínní 2018, sàlàyé pé ọdún mẹrin ni òun fi gbé inú igbó níbi tí kò sí omi tó tó tàbí oúnjẹ - sùgbọn Tramadol wà. Tá a bá ń lọ se ìkọlù wa, wọn yóò fún wa ní òògùn náà láti lò, bí bẹẹ kọ, tó o bá mu ú, wọn leè pa ọ. Wọn sọ fún wa pé tí o bá ti mu òògùn náà, ẹrù kò ní bà ọ ma, ó ní agbára àti okun síi. Òògùn áà pọ ní àpsjù. Àwọn olórí àtàwọn ológun ni wọn se Tramadol fún Gẹgẹ bí Ọgbẹni Àyúbà ti wí, kò sẹni tó leè pa èèyàn lójú lásán, sùgbọn òògùn Tramadol wà níbẹ láti tìẹ sisẹ ibi. Àwọn obìnrin kan wà tí wọn ti sá kúrò ní ibùba Boko Haram, àmọ tí òògùn olóró ti di bárakú fún nítorí ń se làwọn àdúnkookò-mọni náà máa ń lo òògùn fáwọn ọmọdebìnrin náà tí wọn bá ti ń sunkún. Àjọ ìsọkan àgbáyé ní, àwọn ikọ ọdaràn lágbàáyé ló ń kó Tramadol wọ ilẹ Afrika láti ẹkùn gúúsù ilẹ Asia. tí àwọn agbófinró sì ń gbẹsẹ lé ìwọn kílò tó tó ọọdúnrún ní ọdọọdún. Àjọ ìsọkan àgbáyé ní, àwọn ikọ ọdaràn lágbàáyé ló ń kó Tramadol wọ ilẹ Afrika láti ẹkùn gúúsù ilẹ Asia Ní báyìí tí ìlòkulò Tramadol ń wáyé ní Nàíjíríà, ó nira púpọ láti mọ ìdí tí wọn se gbé Tramadol sí abẹ àwọn òògùn olóró bíi oxycontin, morphineàtàwọn òògùn olóró míì bíi Cocaine ní orílẹèdè Amẹríkà. Òògùn Codeine nìkan kọ ni òògùn táwọn èèyàn sọ di bárakú jákè-jádò ẹkùn ìwọ òòrùn Afrika. Òògùn araríro míì, Tramadol, náà sì ń tàn kálẹ, bíi òògùn táwọn èèyàn ń sì lò - gẹgẹ bi akọròyìn BBC, Stephanie Hegarty se sàwárí rẹ, èyí tún leè ta epo pẹtiroolu sí ina ìgbésúnmọmí tó ń jó ní ìlú Maiduguri. : Tramadol: Orísun ikú, àìní-rètí àti Boko Haram 